62023CO0348_INF
A Bíróság (kilencedik tanács) 2024. május 3‑i végzéseBNP Paribas Bank Polska
(C‑348/23. sz. ügy) (
1
)
„Előzetes döntéshozatal – A Bíróság eljárási szabályzatának 99. cikke – Az ítélkezési gyakorlatból egyértelműen levezethető válasz – Fogyasztóvédelem – 93/13/EGK irányelv – A fogyasztókkal kötött szerződésekben alkalmazott tisztességtelen feltételek – A 6. cikk (1) bekezdése és a 7. cikk (1) bekezdése – Devizaalapú ingatlanhitel‑szerződés – A deviza átváltására vonatkozó tisztességtelen feltételek – A szerződés érvénytelensége – Joghatások – Felfüggesztő feltétel – A fogyasztó nyilatkozata”
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – A tisztességtelen feltételek alkalmazásának megszüntetésére irányuló eszközök – Ingatlanhitel‑szerződés – Olyan szerződés, amely nem maradhat fenn a tisztességtelen feltételek megsemmisítését követően – A szerződés semmiségének megállapítása – A nemzeti jog ítélkezési gyakorlat általi értelmezése, amely a szerződés semmisségének megállapításához fűződő joghatásokat egy nyilatkozat fogyasztó általi megtételének felfüggesztő feltételéhez köti – A fogyasztónak a feltétel fennmaradása elleni tiltakozását, a feltétel semmissége miatt a szerződés semmisségének megállapításáról és a semmisség következményeiről való tudomását, valamint az e megállapításhoz való hozzájárulását kifejező nyilatkozat – Megengedhetetlenség
(93/13 tanácsi irányelv, 6. cikk, (1) bekezdés és 7. cikk, (1) bekezdés)
(lásd: 32–35. pont és a rendelkező rész)
Rendelkező rész
A fogyasztókkal kötött szerződésekben alkalmazott tisztességtelen feltételekről szóló, 1993. április 5‑i 93/13/EGK tanácsi irányelv 6. cikkének (1) bekezdését és 7. cikkének (1) bekezdését
a következőképpen kell értelmezni:
a hitelintézet által a fogyasztóval kötött ingatlanhitel‑szerződés amiatti teljes semmisségének megállapítása keretében, hogy e szerződés olyan tisztességtelen feltételt tartalmaz, amely nélkül nem maradhat fenn, e rendelkezésekkel ellentétes a nemzeti jognak az ítélkezési gyakorlat általi olyan értelmezése, amely szerint az e szerződés teljes semmisségének megállapításához fűződő joghatások mindaddig nem állnak be, amíg a fogyasztó a nemzeti bíróság előtt nyilatkozatot nem tesz, amelyben kijelenti egyrészt, hogy nem járul hozzá e szerződési feltétel fennmaradásához, másrészt, hogy tudatában van egyfelől annak, hogy e szerződési feltétel semmissége az ingatlanhitel‑szerződés semmisségének megállapítását vonja maga után, másfelől tudatában van e megállapítás következményeinek, harmadrészt pedig, hogy hozzájárul e szerződés semmisségének megállapításához.
(
1
)	HL C 321., 2023.9.11.